René Clair
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskapere
René Clair var en fransk filmregissør og filmteoretiker. Fra 1960 var han medlem av Det franske akademi.
Han begynte som journalist og kom til filmen som skuespiller, men ble snart en av de fremste i avantgarde-bevegelsen, med filmer som Paris qui dort (1923) og Entr'acte (1924). Clair fikk et kommersielt gjennombrudd med Un chapeau de paille d'Italie (Den italienske stråhatt, 1928).Komediene Sous les toits de Paris (Under Paris' hustak, 1930), Le Million (1931) og À nous la liberté (Leve friheten, 1932) er ironisk samfunnskritiske og har en sentral plass i den franske filmens gullalder. Han dro i 1935 til England, hvor han laget satiren The Ghost Goes West (Spøkelset drar vestover, 1935).Han arbeidet under krigen i Hollywood og laget her I Married A Witch (Gift med en heks, 1942) og Agatha Christie-filmatiseringen And Then There Were None (1945). Blant hans senere filmer kan nevnes Le Silence est d'or (Taushet er gull, 1947), La Beauté du Diable (1950), Les Belles de Nuit (Nattens skjønnheter, 1952), Tout l'or du Monde (All verdens gull, 1960).Clair drev også med litterær virksomhet. Les mer i Store norske leksikon Film i Frankrike